Eliza Allen Starr

Eliza Allen Starr () var ein amerikansk kunstnar, kunstkritikar, lærar og foredragshaldar. Ho var kjend over heile USA og Europa for bøkene sine om katolsk kunst.Bissell Brown, Victoria, 2007, The Education of Jane Addams, University of Pennsylvania Press, .

 Bakgrunn 
Starr var fødd i Deerfield i Massachusetts i 1824. Ho stamma frå Dr. Comfort Starr, frå Ashford i Kent i England, som slo seg ned i Cambridge i Massachusetts i 1634. På morssida hennar stamma ho frå «Allens of the Bars», som opphavleg var frå Chelmsford i England, og som var leiande i kolonihistoria.McGovern, James. "Eliza Allen Starr." The Catholic Encyclopedia] Vol. 14. New York: Robert Appleton Company, 1912. 8 March 2019

Ho fekk utdanning heime, og som ung vaksen deltok ho i det sosiale livet i Boston og Philadelphia. I sistnemnde byen fekk ho mange kjende, blant anna erkebiskop Kenrick, som påverka henne til å gå inn i den katolske kyrkja. Ho konverterte frå unitarianisme til katolisisme i 1854, og blei teken inn i kyrkja ved den gamle Holy Cross-katedralen i Boston.Leonard O.S.U., Seraphine. Immortelles of Catholic Columbian Literature, D. H. McBride, 1897, p. 45

 Karriere 
Medan ho var i Philadelphia gav ho ut nokre av dei tidlege dikta sine. Familien hennar flytta til Chicago i Illinois i 1856. Der byrja ho den litterære karrieren sin for alvor. Ho underviste etterkvart også i kunst og byrja å halde førelesingar rundt i byen og rundtom i USA.McGovern, James. "Eliza Allen Starr." The Catholic Encyclopedia] Vol. 14. New York: Robert Appleton Company, 1912. 8 March 2019

I 1867 gav Starr ut ei diktsamling, og ikkje lenge etter gav ho ut Patron Saints. I 1875 drog ho til Europa, der ho blei art verande i ei tid. Då ho vende heim gav ho ut kunstverket sitt Pilgrims and Shrines, som saman med Patron Saints har vore mykje lese. I 1887 gav ho ut diktsamlinga Songs of a Lifetime, og i 1890 A Long-Delayed Tribute to Isabella of Castile, as Co-Discoverer of America. Deretter følgde Christmastide, Christian Art in Our Own Age og What We See. Sistnemnde var særleg retta mot born.

I 1885 blei ho den fyrste kvinna som blei tildelt Laetare-medaljen, den mest prestisjefulle æra gjeven til amerikanske katolikkar.Eliza Allen Starr Papers, University of Notre Dame. Pave Leo XIII sende henne ein medaljong etter at ho skreiv The Three Archangels og The Guardian Angels in Art.McGovern, James. "Eliza Allen Starr." The Catholic Encyclopedia] Vol. 14. New York: Robert Appleton Company, 1912. 8 March 2019 Starr fekk òg ein medalje for arbeidet sitt som kunstpedagog, basert på utstillingar av verk av studentane hennar vist på World's Columbian Exposition.James J. McGovern, ed., The Life and Letters of Eliza Allen Starr (Chicago: The Lakeside Press, 1905). Ho var ein av dei grunnleggjande medlemmene av Queen Isabella Association.

På slutten av 1800-talet heldt ho ein serie kjende forelesningar om kunst i atelieret sitt og i heimane til venene sine, som blei repeterte i dei viktigaste kunst- og litteratursentera både i aust og vest.

 Privatliv 

Ho var tanta til og hadde stor innverknad på reformatoren Ellen Gates Starr.

 Verk i utval 

Songs of a Lifetime
Patron Saints
Pilgrims and Shrines
Isabella of Castile
What we see
Ode to Christopher Columbus
Christmas-tide
Christian art in our own age
The Seven Dolours of the Virgin Mary
Literature of Christian Art
The Three Keys to the Camera della Segnatura in the Vatican
Art in the Chicago Churches
Woman's Work in Art
The Three Archangels and the Guardian Angels in Art

 Kjelder 

Denne artikkelen bygger på «Eliza Allen Starr» frå ,  den 20. mai 2025.  

 Bakgrunnsstoff 

Kategori:USA-amerikanske kunstnarar